تمر حنه (فيلم)

تمر حنه فيلم مصري من اخراج وتأليف حسين فوزي، انتج سنة 1957. ومن بطوله نعيمه عاكف وفايزه احمد واحمد رمزي ورشدي اباظه.
 قصة الفيلم 
تمر حنه (نعيمه عاكف) بنت غجريه بترقص فى الموالد، وعايشه مع خالته مكاسب (زينات صدقي)، وبيحبها زميلها فى المولد حسن (رشدي اباظه) واحمد (احمد رمزي) شاب غني ابن رستم (سراج منير) صاحب الارض اللى معمول عليها المولد، وكان بيتردد عليه علشان يتفرج على الراقصه تمر حنه، ومعاه جاره المفلس رستم (استفان روستي) والغفير زعرب (عبد الغني النجدي).

احمد بدأ يتودد للراقصه علشان يوقعها، وده خلى حسن يغير، فاتخانق معاه، ورجاله احمد ضربوا حسن من غير ما احمد يعرف، فتوعد حسن بالانتقام.

تمر حنه راحت بالليل تحذر احمد، فمسكوها واتهموها بالسرقه، بس احمد هربها.

جات كوثر (كريمان) بنت عم احمد تزور عمها وتقعد فى العزبه، ولانها غنيه جدا، قرر عمها تجوز من ابنه احمد. كوثر اتخانقت مع تمر حنه فى الطريق، وقالتلها تمر حنه يا "ماسخه"، فالاب اتنرفز وامر يهدموا خيام الغجر ويحرقوها.

حسن رمى الغفير زعرب فى الخيام المحروقه، فمسكوه وسجنوه.

احمد اتكلم مع ابوه، وقاله ان مافيش فرق بين كوثر وتمر حنه، وان الكل اولاد حواء وادم بس الاب ما اقتنعش، فراهنه احمد انه يثبت له كده مقابل العزبه الشرقيه.

احمد خبى تمر حنه وخالته مكاسب فى بيت جاره رستم مقابل شويه فلوس اداها له، وبعد كده بعتها القاهره عند رستم علشان يغير شكلها ويعلمها تبقى شبه بنات العائلات الكبيره ورجعت بعد 6 شهور للعزبه بشكل تاني خالص.

وفى حادث متعمد على الطريق، اتعرفت على والد احمد، وقالتله ان خالها رستم، وان ابوها رضوان باشا عبد الغفار، وان اسمها ياسمين.

عويس (كامل انور) خادم رستم بيه خدع عبد الصمد (اسعد مصطفى) ناظر العزبه وقاله ان ياسمين غنيه جدا، عندها فلوس ودهب وماس و7 عمارات و3 عزب فى المنوفيه.

عبد الصمد راح قال الكلام ده لرستم، فطمع يتجوز ياسمين علشان يضم املاكها لاملاكه.

قرب من رستم بيه وتنازل له عن ديونه والقضايا اللى بينهم، مقابل انه يتجوز بنت اخته ياسمين.

وفى الحفله اللى عملها رستم علشان يعلن جوازه من تمر حنه، كوثر كشفت الحقيقه، وجه حسن بعد ما خرج من السجن علشان يقتلها بعد ما عرف عنوانها من اخته مايسه (فايزه احمد) مغنيه المولد.

اتفقت كوثر معاه يحضروا الحفله، وهناك تمر حنه اكتشفت ان احمد كان راهن عليها ابوه وانه ما بيحبهاش، فاختارت ترجع لحبيبها حسن.

 تاريخ 
تمر حنه اتعمل سنه 1957 و كان من اخراج حسين فوزى.

 تمثيل 
 رشدى اباظه
 فايزه احمد
 نعيمه عاكف
 احمد رمزى
 زينات صدقى

تصنيف:افلام مصريه